Τίμο Γκλοκ

Ο Τίμο Γκλοκ (Λίντενφελς, 18 Μαρτίου 1982) είναι Γερμανός οδηγός αγώνων. Στη Φόρμουλα 1 αγωνίστηκε το 2004 μετά αποσύρθηκε κι επανήλθε το 2008. Αυτή η 2η καριέρα του κράτησε μέχρι και το 2012. Οι ομάδες για λογαριασμό των οποίων έτρεξε ο Γκλοκ ήταν οι ακόλουθες:

 Jordan (2004) - Ο Γκλοκ δεν πήρε μέρος σ' όλα τα Γκραν Πρι εκείνου του Πρωταθλήματος. Αρχικά το πλάνο της ομάδας ήταν να πάρει μέρος μόνο στο Γκραν Πρι του Καναδά όπου αντικατέστησε τον Ιταλό οδηγό Τζιόρτζιο Πάντανο.Ο Πάντανο στο συγκεκριμένο αγώνα δε συμμετείχε επειδή ο πατέρας του ο οποίος ήταν και τέως μάνατζέρ του θέλοντας ν' απομακρύνει τον αντικαταστάτη του στη θέση αυτή, μπλόκαρε μέσω του δικηγόρου του την τελευταία δόση πληρωμών του γιου του προς την ομάδα κι ο Έντι Τζόρνταν άφησε τον Ιταλό εκτός δράσης μέχρις ότου διευθετήθηκε το θέμα. Ο Πάντανο επέστρεψε κανονικά στη δράση στο Γκραν Πρι των ΗΠΑ. Όμως δυστυχώς μετά το τέλος του Γκραν Πρι Ιταλίας, ο Τζόρνταν αποφάσισε πως ο Πάντανο δεν έπρεπε να πάρει μέρος σε άλλο Γκραν Πρι και να ξαναβάλει στη θέση του τον Γκλοκ επειδή εκείνος στο Γκραν Πρι του Καναδά είχε βαθμολογηθεί ενο ο Πάντανο στα 14 Γκραν Πρι στα οποία συμμετείχε δεν κατάφερε να σκοράρει ούτε μισό βαθμό. 
 Toyota F1 (2008 - 2009) - Ο Γκλοκ το 2008 συμμετείχε κανονικά σε όλα τα Γκραν Πρι του Πρωταθλήματος όμως το 2009 στα Γκραν Πρι Ιαπωνίας και Βραζιλίας δε συμμετείχε επειδή στην 1η περίοδο ελεύθερων δοκιμαστικών του Γκραν Πρι Ιαπωνίας ενεπλάκη σε ατύχημα στο οποίο τραυματίστηκε στο δεξί πόδι.Κανονικά η ομάδα στα 2 αυτά Γκραν Πρι έπρεπε να βάλει στη θέση του Γκλοκ τον Ιάπωνα δοκιμαστή της Καμούι Κομπαγιάσι. Όμως στο 1ο ο Κομπαγιάσι ήταν αδύνατο να συμμετάσχει επειδή δεν είχε αγωνιστεί καθόλου το Σάββατο.
 Virgin Racing (2010 - 2011) - Η Toyota F1 στο τέλος του Πρωταθλήματος του 2009 αποχώρησε οριστικά απ' τη Φόρμουλα 1 κι έτσι ο Γκλοκ αναγκάστηκε να αναζητήσει άλλη στέγη για να συνεχίσει την καριέρα του. Αυτή ήταν η νεοσύστατη εκείνη την εποχή Virgin Racing με την οποία δε σημείωσε κανένα αξιόλογο αποτέλεσμα.
 Marussia (2012) - Η καριέρα του Γκλοκ συνεχίστηκε και το 2012 στη Marussia.Την Πρωτοχρονιά του 2012 η Virgin Racing μετονομάστηκε σε Marussia επειδή την αγόρασε ο Ρώσο - Καναδός επιχειρηματίας Άλεξ Σνάιντερ στου οποίου τα χέρια χρεωκόπησε. Και πάλι ο Γκλοκ δεν κατάφερε να σημειώσει κανένα αξιόλογο αποτέλεσμα. Δυστυχώς με το που τελείωσε το Πρωτάθλημα του 2012, ολοκληρώθηκε οριστικά κι η καριέρα του Γκλοκ στη Φόρμουλα 1 επειδή η διοίκηση της Marussia αποφάσισε πως δεν μπορούσε πλέον να πληρώνει έναν οδηγό ο οποίος βρίσκεται στο επίπεδο του Γερμανού και στη θέση του έβαλε το Βρετανό Μαξ Τσίλτον. Απ' το 2013 μέχρι και σήμερα ο Γκλοκ συμμετέχει στο Γερμανικό Πρωτάθλημα Τουρισμού (DTM).

 Παραπομπές 

Εξωτερικοί σύνδεσμοι


Κατηγορία:Γερμανοί οδηγοί Φόρμουλα 1